google/wiki40b huggingface dataset:
Rücker

Rücker on Rothenburgist pärit Baieri ja Liivimaa aadlisuguvõsa.

Ajalugu

Rückerite kohta on esimesi teateid 1391. aastast, mil Rothenburgis mainitakse linnakodanik Hiltprant Rückerit. Edaspidi kuulusid nad sagedasti selle vabalinna raadi. Suguvõsaliin algab raehärra Johann Rückeriga (suri 1514). 1689. aastal said vennad Daniel Rücker (1644−1709), Johannes Michael Rücker (1653−1712) ja Jeremias Friedrich Rücker (1655−1703) Püha Rooma keisrilt aadlitiitli (rüütlid). Järeltulijaid oli neist ainult keskmisel vennal. 1854. ja 1857. aastal tunnustas Baieri kuningas perekonna aadlitiitlit ja 1857. aastal immatrikuleeriti nad Baieri rüütelkonda.
1757. aastal Rogosisse koduõpetajaks tulnud Ludwig Nikolaus Rücker (1735−1791) rajas suguvõsa Liivimaa liini. 1772. aastal valiti ta Kolga-Jaani pastoriks. See ametikoht oli katkematult suguvõsa käes kuni 1879. aastani. Tema poeg Franz Ludwig Rücker (1769−1860) tõsteti 1841. aastal Püha Stanislavi ordeni alusel Vene pärusaadlikuks. Viimase poeg Otto Georg von Rücker (1810−1878) omandas 1858. aastal Unipiha mõisa ja moodustas sellest 1877. aastal fideikomissi. Viimane mõisnik Edgar Otto von Rücker (1862−1937) võeti 1911. aastal Liivimaa rüütelkonna matriklisse.
Johannes Rudbeckius noorem

Johannes Rudbeckius (3. märts 1623 Rootsi – 22. mai 1667 Falun, Rootsi) oli Rootsi vaimulik, kes tegutses ka Eesti alal.
Aastatel 1655–1657 oli ta Liivimaal sõjaväe ülemvälipastor.
1657. aastal oli ta Narva rootsi koguduse pastor ja Narva triviaalkooli usuõpetuse lektor.
1658. aastal sai ta Ingerimaa superintendendiks.
Koduvald (Kambja ajaleht)

Koduvald oli Kambja valla ajaleht, mis ilmus 1995-2017. Lehte andis välja Kambja vallavalitsus. Lehe peatoimetaja oli Toivo Ärtis. 2000-2017 ilmus leht sagedusega 1 kord kuus. Pärast 2017. aasta haldusreformi liitus Koduvald ajalehega Olevik ja asutati uus ajaleht: Olevik ja Koduvald.
Ustus Agur

Ustus Agur (1936. aastani Ustus Hendrikson; 1. jaanuar 1929 Tallinn – 1. jaanuar 1997 Tallinn) oli Eesti tehnikateadlane ja informaatik.

Haridus

Ustus Agur lõpetas Tallinna 2. Keskkooli 1946. aastal ning Tallinna Polütehnilise Instituudi mehaanikateaduskonna elektrimasinate- ja aparaatide eriala elektriinsenerina cum laude 1951. aastal. Aastast 1963 tehnikakandidaat (kaitses teaduskraadi 1962 Leningradi Elektrotehnika Instituudis elektriajamite modelleerimise teemal).

Töökäik

Ustus Agur oli Tallinna Polütehnilise Instituudi õppejõud 1951–1977, sealhulgas 1966–1977 elektronarvutite kateedri juhataja. Eesti Informatsiooni Instituudi teadusdirektor 1978–1980 ja direktor 1980–1990. Ning 1991–1997 Eesti Informaatikafondi tegevdirektor. Ustus Agur asutas 1993. aastal ajakirja Arvutimaailm ning oli kuni 1996. aasta lõpuni selle peatoimetaja.
Ta on avaldanud üle 500 publikatsiooni.

Mälestuse jäädvustamine

Ustus Aguri järgi on nimetatud büroohoone Tallinnas Ülemiste Citys Lõõtsa 8.
Eesti Infotehnoloogia ja Telekommunikatsiooni Liit asutas 2003. aastal Ustus Aguri nimelise stipendiumi.
Jüri Resev

Jüri Resev (sündinud 4. jaanuaril 1950 Tallinnas) on Eesti tehnikateadlane.

Elulugu

Jüri Resev on tööliste poeg.
Lõpetas 1969 Tihemetsa Sovhoostehnikumi mehaanik-tehnikuna, 1975 EPA mehaanikainsenerina ja 1980 samas aspirantuuri; magister (tehnikateadus) (1994, Eesti Maaülikool), väitekiri "Tiibskreeperi tööprotsessi uurimine", tehnikateaduste-doktor (2002, TTÜ), väitekiri "Virtual Differential as Torque Distribution Control Unit in Automotive Propulsion Systems". Oli 1975–77 Järva-Jaani kolhoosi insener, 1977–79 EPA mehaanika kateedri vanemlaborant, 1979–85 samas assistent, 1985–90 Elva EPT insener ja peainsener asetäitja, 1990–2003 EMPÜ-s: tehnikateaduskonnas assistent, lektor, teadur, doktorant, dotsent ja 2000–2003 mehaanika ja masinaõpetuse instituudi juhataja. Ühtlasi 1995–2004 Tartu Lennukolledži õppejõud, sh 2003–04 õppeprorektori kohusetäitja ja asetäitja 2005– TTÜ Säästva Tehnoloogia Instituudi direktori kohusetäitja ja dotsent.

Teadustöö

Uurimisvaldkond: tehnikateadus, liikuritehnika. Umbes 10 teadustrükist.
Marin Mägi

Marin Mägi (kodanikunimi alates 2013. aastast Marin Mägi-Efert; sündinud 22. mail 1982) on eesti näitlejatar.
Ta lõpetas aastal 2004 Eesti Muusika- ja Teatriakadeemia lavakunstikooli.
Marin Mägi töötab aastast 2005 Rakvere Teatris.
Christian Matthias Schlaga

Christian Matthias Schlaga (sündinud 7. novembril 1953 Erfurdis Saksamaal) on Saksamaa diplomaat.
28. septembrist 2011 on ta Saksamaa suursaadik Eestis.
2013 anti talle Maarjamaa Risti I klassi teenetemärk, tunnustades tema tööd Saksamaa suursaadikuna Eestis.
Müüriku mõis

Müüriku mõis (saksa keeles Marienhof) oli Virumaal Väike-Maarja kihelkonnas asunud poolmõis.
Müüriku mõisahoone paikneb Väike-Maarja – Simuna tee ääres umbes kilomeetri kaugusel Väike-Maarjast Simuna poole. (koordinaadid 59° 7′ 47″ N, 26° 15′ 55″ E)
Mõisa alad eraldati Väike-Maarja pastoraadist, Vao mõisast ja Kaarma mõisast 1808. aastal.
Müüriku mõis rajati 1817. aastal Tallinnast pärit kaupmehe P. J. "Papachen" Hoffmanni poolt, kes avas siin kaupluse. Konkurentsi puudumise tõttu osutus äri edukaks.

Mõisahooned

Mõisahoone ehitati ühekorruselise pika puumajana, mis on säilinud tänapäevani. Mõisahoone kõrvale ehitas Hoffmann väikese maja ametnikele. Aastal 1891 müüs "Papachen" mõisa oma pojale Georg Hoffmannile. Georg Hoffmann müüs Müüriku mõisa omakorda eestlasele Jaan Allikule, kes oli rikastunud kõrtsipidamisega. 
Hoones, mis paiknes ametnikemajast tagapool (ei ole säilinud), avati 1902. aastal Väike-Maarja tütarlastekool. Hiljem avati ametnikemajas Väike-Maarja esimene nelja voodikohaga haigla, kus arstideks olid Hoffmannid. Tänapäeval on nii mõisa peahoone kui ka ametnikemaja kasutusel korterelamutena.
Väike-Maarja kihelkond
Kirik: Väike-Maarja
Mõisad: Kaarma mõis | Kiltsi mõis | Koonu mõis | Kärsa mõis | Lammasküla mõis |  Müüriku mõis | Nõmme mõis | Pandivere mõis | Porkuni mõis | Põdrangu mõis | Raeküla mõis | Triigi mõis | Uniküla mõis | Vao mõis | Vorsti mõis | Äntu mõis | Ärina mõis
Walter Benjamin

Walter Bendix Schönflies Benjamin (15. juuli 1892, Berliin, Charlottenburg – 27. september 1940, Portbou) oli juudi päritolu Saksa filosoof, sotsioloog, kirjanduskriitik ja publitsist.
Ta oli seotud Frankfurdi koolkonnaga, arendades kriitilist teooriat. Tema pöördumises marksismi 1930. aastail oli suur mõju ta sõbral Bertolt Brechtil.
2006. aasta Iisraeli-Liibanoni konflikt

Eellugu Gaza tsoonis

Kui 2006. aasta Palestiina parlamendivalimised oli võitnud Ḩamās, teatasid Iisrael ja Ameerika Ühendriigid, et rahukõnelusi ei jätkata, kuni uus valitsus on tunnustanud Iisraeli õigust olemasolule. Samal ajal pidi Jordani Läänekaldal Ehud Olmerti "konvergentsiplaani" alusel jätkatama maa ja veevarude annekteerimist. Kavas oli rajada iisraeli koosseisus kolm suletud juudi asunduste ala Jordani Läänekaldale ja Ida-Jeruusalemma. Need oleksid hõlmanud üle 10% nimetatud alade territooriumist, kus praegu on 38 palestiinlaste asulat 49 000 elanikuga.
24. juunil laskis Iisrael Gaza tsoonist röövida kaks tsiviilisikut (arsti ja tema venna), nende asukoht on teadmata. 25. juunil röövisid Gaza tsoonist pärit sissid teiselt poolt piiri ühe Iisraeli sõduri. Järgnesid Iisraeli kättemaksuoperatsioonid Gaza tsoonis.

Eellugu Liibanonis

26. mail 2006 tapeti autopommiga Islami Džihaadi juht Mahmoud al-Majzoub ja tema vend Nadir. Vastusena sellele alustas Ḩizb Allāh 28. mail raketirünnakuid sõjaväesõidukitele ning ühele sõjaväebaasile Iisraelis. Iisrael vastas sellele õhurünnakutega ühele palestiina põgenikelaagrile Liibanonis. 29. mail vastas Ḩizb Allāh tugevdatud raketi- ja miinipildujarünnakutega, mis omakorda ajendasid Iisraeli tugevdatud õhu- ja suurtükirünnakutele.
Enne 12. juulit võttis Liibanoni sõjaväe salateenistus kinni neli isikut, keda kahtlustati seotuses 26. mai autopommiplahvatusega. Liibanoni päritolu Mahmoud Rafeh tunnistas, et ta osales Iisraeli salateenistuse Mossad ülesandel selles pommirünnakus ning samuti kahe Ḩizb Allāhi liikme (Ali Hassan Deeb, 16. august 1999; Ali Saleh, 2. august 2003) ning Palestiina Vabastamise Rahvarinde (PFLP) juhi Jihad Ahmad Jibrilsi (20. mai 2002) likvideerimises Liibanonis. Liibanoni president Émile Lahoud kavatseb esitada selles asjas ÜRO JUlgeolekunõukogule kaebuse ning anda oma salateenistuse uurimistulemused üle ÜRO eriuurijale Serge Brammertz, kes uurib endise Liibanoni peaministri Rafīq al-Ḩarīrī mõrva. Liibanoni välisministri Fawzi Salloukhi sõnul on kaebus kavas ka Liibanoni õhuruumi pidevate rikkumiste vastu iiisraeli sõjalennukite poolt, mida samuti seostati autopommirünnakutega Liibanonis. Iisrael on eitanud oma osalust atentaatides.

Konflikti algus 12. juulil 2006

12. juulil 2006 kell 9.05 kohaliku aja järgi alustas Ḩizb Allāhi sisside maaväekontingent tankitõrjerakettidega rünnakut Iisraeli Kaitsejõudude kahele soomustatud HMMWV-le Humveele, mis olid patrullretkel Iisraeli-Liibanoni piiri Iisraeli poolel. Kaks Iisraeli sõdurit (Ehud Goldwasser ja Eldad Regev) võeti vangi ja kolm sai surma.
Vastuseks saatsid Iisraeli Kaitsejõud tankide ja soomukitega varustatud üksuse Ḩizb Allāhi võitlejaid jälitama. Kella 11 paiku sõitis üks Iisraeli Merkava tüüpi tank Liibanoni territooriumil umbes 70 m piiritarast põhja pool pommi otsa, mis sisaldas hinnanguliselt 200...300 kg lõhkeainet. Plahvatus hävitas tanki peaaegu täielikult ja kõik neli tanki meeskonnaliiget said kohapeal surma. Iisraeli sõdurit pidasid mitu tundi lahingut Ḩizb Allāhi võitlejatega. Umbes kell viis sai veel üks Iisraeli sõdur surma ja kaks sõdurit sai haavata.
The Used

The Used on Ameerika rokkansambel, pärit Oremist Utah's. Bänd alustas tegevust 2001. aastal.
Palamuse Püha Bartholomeuse kogudus

EELK Palamuse Püha Bartholomeuse kogudus on luterlik kogudus Palamusel.
Kogudus kuulub Tartu praostkonda.
Koguduse hooldajaõpetaja on Urmas Oras, organist Helen Seppa. Juhatuse esimees on Arne Tegelmann.
Jumalateenistused on igal pühapäeval algusega kell 11.00 Palamuse kirikus.
Rõõmu mõis

Rõõmu mõis (saksa keeles Freudenhof) oli Vasula mõisa karjamõis Tartu-Maarja kihelkonnas Tartumaal.
Raimond Otsman

Raimond Otsman (aastani 1941 Otsmann, 5. oktoober 1916 Gattšina, Venemaa – 18. detsember 2002 Tallinn) oli Eesti tehnikateadlane.

Elulugu

Raimond Otsman oli vedurijuhi poeg.
Lõpetas 1935 Tallinna Reaalkooli. Õppis 1935 ja 1936 Tallinna Konservatooriumis (ühtlasi mängis orkestris Kuldne Seitse) ja Riigi Kunsttööstuskoolis skulptuuri. 1936–1937 oli ajateenistuses Eesti kaitseväes, lõpetas Tallinna sõjakooli aspirantide kursuse, 1937–1941 õppis TTÜ-s. 1941 mobiliseeriti Punaarmeesse, lõpetas 1943 leitnandina suurtükiväekooli. Tema sõjatee lõppes 1945 Eesti Laskurkorpuse suurtükiväedivisjoni staabiülemana. Lõpetas 1947 TPI ehitusteaduskonna, tehnikakandidaat (1955, TPI), väitekiri "Kukersiitpõlevkivi tolmkütte tsükloontuha kasutamine vastutusrikkamate ehitusdetailide tootmisel". Oli 1947–1951 TPI vanemlaborant, nooremteadur ja assistent, 1951–1975 TPI ehituskonstruktsioonide kateedri vanemõpetaja ja dotsent, 1975–1981 ehitusmaterjalide kateedri dotsent.

Teadustöö

Uurimisvaldkond: ehitusmaterjalid, peamiselt tolmpõlevkivituhk ja sellest valmistatavad tooted. Rahvamajanduse Saavutuste Näituse pronks- (1963) ja hõbemedal (1965), Nõukogude Eesti preemia (1972, kollektiivis). 30 teadustrükist, 3 autoritunnistust.

Isiklikku

Raimond Otsman harrastas skulptuuri.
Kohtla-Järve JK Järve

Ajalugu

JK Järve loodi 10. detsembril 2012 kahe Ida-Virumaa klubi JK Alko ja FC Lootuse liitumise tulemusel.

Peatreenerite ajalugu

ᴷᵀKohusetäitja
Keemiliste sidemete energia

Keemiliste sidemete energia  on keemilistes sidemetes olev energia.
Kivu järv

Plahvatusohtlikkus

Kivu järv on üks kolmest teadaolevast plahvatavast järvest maailmas. Teised kaks asuvad Kamerunis ja on märksa väiksemad. Kivu järve geoloogiline ajalugu näitab, et järvest on elu mitu korda kadunud. Seda protsessi käivitav sündmus on teadmata, aga arvatakse olevat vulkaaniline. Järves on lahustunud 65 km³ metaani ja kui selle saaks ühe aasta jooksul ära põletada, annaks see kogu selle aja jooksul energiat keskmiselt 100 GW. Lisaks on järves lahustunud 256 km³ süsihappegaasi. Plahvatuse korral vabaneb kogu see energia väga lühikese aja jooksul ja lisaks tohutule hulgale mürgistele gaasidele tekib järves tsunami. Kuna järve kaldal asub suuri linnu, siis oleks tulemus katastroofiline. Kui 1986 plahvatas 1,8 km² suurune Nyosi järv, mille kaldal pole inimasulaid, hukkus ometi 1700 inimest ja 3500 karilooma. Enamik neist ei hukkunud otseselt lööklaine ega tsunami tagajärjel, vaid lämbus hapnikuvaeseid gaase sisse hingates. Kivu järve plahvatuse korral võiks hukkunuid olla miljoni ringis.
Järvest on hakatud metaani tootma ja kasutama elektri tootmiseks, samuti pruulikodades. Metaani tootmine on väga lihtne. Järves on metaan sügavates veekihtides suure surve all. Kui sealt vett välja pumbata, langeb selle rõhk oluliselt ja vees lahustunud gaasid tungivad mullidena ise pinnale. Ülejääva vee saab järve tagasi lasta ja see on täiesti puhas. Ühtlasi väheneb järve plahvatusohtlikkus. Peamine probleem on eralduvate gaaside eraldamine üksteisest, sest lisaks metaanile on järvevees lahustunud teisigi gaase, sealhulgas mittepõlev süsihappegaas ja põlev divesiniksulfiidhape.
Oconee maakond (Lõuna-Carolina)

Ajalugu

Oconee maakond moodustati 1868. aastal. Maakond sai nime indiaani väljendi järgi.
Iru paljand

Iru paljand (ka: Iru koobastunneli paljand) on paljand Tallinnas Pirita jõe orus. Paljand on arvele võetud ürglooduse objektina.
Paljand asub Peeter Suure merekindluse käikudes (koobastunnelites). Seal paljanduvad Ülgase ja Kallavere kihistu liivakivid ja aleuroliidid.
Mārtiņš Hartmanis

Mārtiņš Hartmanis (18. oktoober 1882 Kuldīga kreis – 27. juuli 1941 Moskva) oli Vene ja Läti sõjategelane (kindral).
1925 otsustati talle anda Vabadusristi I liigi 2. järk ja 1932 otsustati talle anda Kotkaristi II klassi teenetemärk .
Tema lapsed on Juris Hartmanis ja Astrid Ivask.
Lõbusad Lehed

Lõbusad Lehed oli huumoriajakiri, mis ilmus Eestis 1908. aastal. Sisuks naljajutud ja karikatuurid. Väljaandjaks oli kirjastusühisus "Edasi". Ajakiri trükiti Soomes, Viipuri trükikojas "Viipurin Uusi Kirjapaino". Ajakiri maksis 15 kopikat. Ilmus ainult 1 number.
Logistika

Logistika areng

Kuni 20. sajandini saab rääkida logistikast kui ühest militaarvaldkonnast. Peamiseks eesmärgiks oli vägede varustamine eluks, liikumiseks ja sõjategevuseks vajalikuga. 20. sajandi teisest poolest alates võib aga rääkida juba ärilogistikast, mis tekkis militaarlogistika põhimõtete kasutuselevõtmisest praktilises äritegevuses. Sellest ajast peale on logistika olemus, tegevusvaldkonnad ja teooriad muutunud, mida iseloomustab hästi kõrval olev joonis.
21. sajandiks on konkurentsi alusel ettevõtetel vaja pidevalt parandada oma turupositsiooni, toota uusi tooteid ja leida viise oma tegevuse kasumlikkuse suurendamiseks. See on viinud uute juhtimispõhimõtete väljatöötamisele. Rõhutatakse ettevõtte suutlikkusele olla paindlik muutuvas majanduskeskkonnas, äriliste eesmärkide ümberseadmise ja tervete süsteemide ümberkorraldamise abil. Peamiseks selliseks abivahendiks ongi logistika, mida nähakse äritegevuse arengu peamiseks võimaldajaks ja katalüsaatoriks. Seda iseloomustavad märksõnad: süsteemsus, väärtuse lisamine ja kliendile suunatus.

Logistika sõjaväes

Logistikat hakati kõigepealt kasutama sõjaväes. Aja jooksul on seda edasi arendatud ja tsiviilotstarbeks kohandatud. Seetõttu on tsiviil- ja sõjaväelogistika vahel ka erinevusi.
Sõjaväes kuulub logistika alla ka ehitiste projekteerimine, ehitustegevus, kinnisvara haldamine, meditsiiniline ja tervisekaitsealane teenindamine. Samuti on sõjaväes logistika alal tegevaid inimesi palju rohkem – umbkaudu ühe eesliinil sõduri kohta on kolm inimest tagalateenistuses, kes tegelevad suuremal või vähemal määral logistikaalaste teenuste tagamisega eesliini sõduritele.
Tsiviilotstarbeks kasutatav logistika erineb sõjaväelogistikast ka selle poolest, et äritegevuses on lubatud suuremad varud kui parasjagu tarvis, aga sõjaväes peetakse liiga suuri varusid niisama ebasobivaks kui liiga väikseid varusid. Seda seetõttu, et sõjaväes on logistiliste teenuste osutamisega ametis väga palju inimesi ja liiga suurte varude puhul on hõivatud palju inimesi ja tehnikat, mida oleks võimalik kuskil mujal paremini ära kasutada.
Samuti võib näha erinevust selles, et tsiviillogistika puhul on tavaline ühte laadi ja kindlates suundades liikuv kaupade vedu aga sõjaväes muutub logistikateenuste sisu koos iga järgneva ajahetkega (vägede pidevalt muutuv paigutus, vajadused jm) ja seetõttu ei saa vaadata sõjaväelogistikat, kui pidevat tüüpülesannete lahendamist, vaid kui ajas muutuvate eriülesannete lahendamist. Seega on sõjaväes logistikal suurem osa tulevikuolukordade ettenägemisel, suuremal paindlikkusel, ökonoomsusel, koostööl erinevate väeüksuste vahel ja kogu süsteemi lihtsuse säilitamisel.

Infotehnoloogia osa logistikas

Kuna logistika osatähtsus on kiiresti kasvamas ning pidev mahtude suurenemine ja suur konkurents sunnivad logistikaettevõtteid järjest efektiivsemalt tööle, kasvab pidevalt ka infotehnoloogia osatähtsus logistikas.
Välja on töötatud suurel hulgal vastavaid arvutiprogramme, mis võimaldavad kaupu kokkuhoidlikumalt paigutada, nende vedu paremini suunata jms. Seega kasvavad pidevalt ka logistikutele esitatavad nõudmised IT-süsteemide tundmise osas.
Hilda Orgusaar

Hilda Orgusaar (1. jaanuar  1889 Viljandis – 1. jaanuar 1969) oli eesti skulptor, esimene eesti naisskulptor.
Ta alustas erialaõpinguid 1913–1917 Peterburi Kunstide Edendamise Seltsi koolis ja õppis edasi 1919–1923 Peterburi Kunstiakadeemias. Naasis Eestisse 1923. aastal. Vabakunstnikuna modelleeris peamiselt loomafiguure ja laste portreid, osales näitustel.
Douglas Winston

Douglas Frank Winston (sündinud 16. detsembril 1932) on endine Austraalia sprinter.
Ta osales 1956. aasta suveolümpiamängudel.
Orhan I

Orhan Gazi (osmanitürgi keeles:اورخان غازی، اورخان بن عثمان بن ارطغرل; türgi keeles: Orhan Gazi; 1281 – märts 1362) oli Osmanite riigi  teine bei ja valitses aastatel 1326–1362.
Orhan oli  Osman I ja Malhun Hatuni poeg. Ta oli oma isa esimene poeg. Tema lapsepõlve ja täiskasvanuea kohta pole teada.
1329. aastal Nicaeat piiranud Orhan ja Bütsantsi keisri Andronikos III ning Katalaani palgasõdurite Pelekanoni lahingu ning sellele järgenud Bütantsi vägede taganemine oli esimene Osmanite ja Bütsantsi välilahing, mis lõppes Bütsantsi vägede taganemisega. 1332. aasta märtsis alistus ka Nicaea.
Ants Järvesaar

Ants Järvesaar (sündinud 10. oktoobril 1948 Surju vallas Pärnumaal) on eesti põllumees ja poliitik. Ta kuulus Eesti Vabariigi Ülemnõukogusse ja on 20. Augusti Klubi liige. 2013–2014 oli ta Häädemeeste vallavanem.
Järvesaar lõpetas aastal 1967 Kilingi-Nõmme Keskkooli ja aastal 1981 Eesti Põllumajanduse Akadeemia. 1967–1983 töötas ta Surju sovhoosis traktoristina ning võitis vabariigi noorkünnimeistri tiitli, 1983–1990 oli ta Häädemeeste kolhoosi esimees.
Ta oli aastatel 1974–1979 IX NSV Liidu Ülemnõukogu Rahvuste Nõukogu saadik. Aastatel 1990–1992 kuulus ta Eesti Vabariigi Ülemnõukogusse. Ülemnõukogus olles oli ta sotsiaalkomisjoni liige ja kuulus Sõltumatute demokraatide saadikurühma. 20. augustil 1991 oli ta üks 69-st Eesti Vabariigi taastamise poolt hääletanust ning on seega 20. augusti klubi liige.
Aastatel 1995–1999 oli ta VIII Riigikogu liige. Riigikokku valiti ta valimisliidu Koonderakond ja Maarahva Ühendus nimekirjas. Riigikogus kuulus ta Maaliidu fraktsiooni (alates 22. aprillist 1998 fraktsiooni aseesimees) ja oli sotsiaalkomisjoni liige (27.03.–27.04.1995 komisjoni aseesimees) ning rublamüügi asjaolude väljaselgitamise erikomisjoni ja Maapanga pankroti asjaolude väljaselgitamise ajutise komisjoni liige.
7. novembril 2013 valiti ta Häädemeeste vallavanemaks. Pärast Häädemeeste valla ja Tahkuranna valla ühinemist on ta 27. novembrist 2017 uue Häädemeeste valla vallavalitsuse liige. Kuni 4. oktoobrini 2017 oli ta Eesti Konservatiivse Rahvaerakonna liige.
Tähtpea-sõrmiktiib

Tähtpea-sõrmiktiib (Alucita grammodactyla) on sõrmiktiiblaste sugukonda kuuluv liik liblikalisi.
Liblika rööviku toidutaimeks on tui-tähtpea. 
Eestis elab ta Lääne-Saaremaal.
Andriamasinavalonad

Andriamasinavolad on Imerina kuninga Andriamasinavalona loodud grupp, kuhu kuulusid tema nelja mitte valitsenud poja järglased. Hiljem arvati sellesse gruppi kõigi Madagaskari kuningriigi liitlastest kuningate järeltulijad (Andrianampoinimerina ajast Ranavalona I ajani). Madagaskari kuningriigis võis sellesse gruppi jõuda aadeldamise teel.
Andriamasinavalonad on laiali pillatud kogu Imerina enin-tokos ning Radama I valitsemisajal jõudsid nad veel kaugemale.
Andriamasinavalonadel (välja arvatud Vonizongo ja Iarivonimamo omadel) oli tranomanara õigus: neil olid pärilikud ja võõrandamatud läänid (menakely), kus elasid vabad inimesed, pärisorjad ja orjad. Lääne-Euroopa vaste on hertsog.
Andriamasinavalonad on kolonistid (voanjo). Nad pidid levima "kõigis suundades", luues lääne, puhvertsoone ja kolooniaid.
Nad ei saanud ise valitseda ning aitasid kaasa monarhia tugevnemisele. Et olla kuningas, oli tarvis suure hulga andriamasinavalonade toetust. Igal andriamasinavalonal oli oma läänis tohutu autoriteet.
Vanasõna ütleb: "Seal, kus on mõni andriamasinavalona, on olemas kuningas."
Selle artikli kirjutamisel on kasutatud artiklit fr:Andriamasinavalona.
Paul Lepasson

Paul Lepasson (sündinud 2. veebruaril 1986) on eesti muusik.
Ta oli ansambel Depoo liige 2001–2006.
Ta liitus bändiga Mimicry novembris 2006.
Normanni vallutus Inglismaal

Normanni vallutus Inglismaal algas Normandia hertsogi Williami sissetungiga Inglismaale 28. septembril 1066. Pärast võitu 14. oktoobril 1066 toimunud Hastingsi lahingus, kus William võitis Inglismaa kuningat Harold II, sai ta tuntuks William Vallutajana. Haroldi sõjavägi oli järsult kahanenud Stamford Bridge'i lahingus, kus inglased võitsid 25. septembril 1066 Norra kuningat Harald III. 1071. aasta alguseks oli William kindlustanud enda võimu suuremal osal Inglismaast, ehkki mässud ja vastupanu jätkusid ligikaudu 1088. aastani.
Normanni vallutus on Inglismaa ajaloo võtmesündmus. See viis võimult peaaegu kogu kohaliku valitseva klassi ning asendas selle välismaise, prantsuskeelse kuningavõimu, ülemklassi ja vaimulikkonnaga. See omakorda kujundas ümber inglise keele ja Inglismaa kultuuri uuel ajajärgul, mida sageli nimetatakse Normanni Inglismaaks.
Tuues Inglismaa Prantsusmaalt pärit valitsejate võimu alla, sidus normanni vallutus maa lähemalt Mandri-Euroopaga, vähendas Skandinaavia mõju ning pani aluse sajandeid kestnud rivaalitsemisele Prantsusmaaga. Sel olid tähtsad tagajärjed ka ülejäänud Briti saarte jaoks, sillutades teed normannide järgmistele vallutustele Walesis ja Iirimaal ning normannide ja teiste arvukate prantsuskeelsete perekondade jõudmisele Šoti aristokraatiasse, millega levisid ka mandrilt pärit institutsioonid ja kultuurimõjud.
Läänepärn

Läänepärn (ka hollandi pärn) (Tilia ×europaea) on hariliku pärna ja suurelehise pärna hübriid.
Läänepärna peetakse pärnade hulgas üheks parimaks dekoratiiv- ja meetaimeks.
Vudila mängumaa

Vudila mängumaa (ametlikult OÜ Vudila Mängumaa) on meelelahutuskeskus Tartu maakonnas Tartu vallas Kaiavere külas endise Kaiavere vutifarmi alal. 
Keskus avati 1. juunil 2010.
InBoiler

InBoiler on eesti ansambel.
Veiko Tali

Veiko Tali (sündinud 20. mail 1960) on Eesti riigiametnik.
Ta on lõpetanud Moskva Riikliku Ülikooli majandusteaduskonna.
Aastal 1993 sai temast rahandusministeeriumi omandireformi osakonna juhataja. Aastatel 1997–2000 oli ta omandireformi ja väärtpaberituru osakonna juhataja ning 2000–2004 finantsteenuste osakonna juhataja.
2004–2005 oli Veiko Tali finants- ja maksupoliitika asekantsleri kohusetäitja ning seejärel finantspoliitika asekantsler. Alates 2008. aastast töötas ta finants- ja maksupoliitika asekantslerina.
Alates 27. jaanuarist 2011 on ta rahandusministeeriumi kantsler.
Aleksei Kazantsev

Isiklikku

Tema isa Nikolai Kazantsev (1907–1971) oli jurist, Moskva Riikliku Ülikooli õigusteaduskonna professor.